Intal
stât spagnûl lis elezions politichis dai 26 di Jugn no àn cambiât
plui di tant il cuadri complessîf che al jere jessût dal vôt dai
20 di Dicembar dal 2015, o sei la fin dal bipartitisim che si veve
formât dopo de colade dal franchisim e un fruçonament dal vôt che
al rint dificil formâ un guvier. Chel istès lis gnovis elezions a
àn puartât cualchi novitât. Il PP, in plui di restâ la formazion
plui votade, al infuartìs la sô posizion e al passe di 123 a 137
elets. Il PSOE si manten al secont puest, ma al va jù di 90 a 85
deputâts. No si à duncje il sorpàs a çampe di Unidos
Podemos
che, cundut de aleance jenfri Podemos
e Izquierda
Unida,
al à di “contentâsi” di 45 elets. In calâ la formazion
conservadore Ciudadanos
che e passe di 40 a 32 deputâts.
Par chel che al rivuarde i partîts
espression di nazionalitâts minorizadis, la plui part dai elets e
rive de Catalogne là i indipendentiscj di ERC a confermin i lôr 9
deputâts e chei di Convergència
Democratica de Catalunya
(CDC) i 8 che a vevin cjapât intal 2015 cu la coalizion Democràcia
i Llibertat.
I vegnin daûr i bascs là che i nazionaliscj moderâts dal PNV a
passin di 6 a 5 deputâts, intant che i indipendentiscj di EH
Bildu
a confermin i lôr 2 parlamentârs. In diviersis comunitâts
autonomis però Podemos
si presentave adun cun moviments nazionalitaris: al è il câs de
Catalogne là che cul non di En
Comú Podem
al à confermât i siei 12 elets; dal Paîs Valenzian
(Compromís-Podem-EUPV)
là che al à mantignût 9 deputâts; e de Galizie là che cu la
sigle En
Marea
(Podemos-En
Marea-A
Nova-EU)
al è passât 6 a 5 elets. A sierâ il cuadri o vin po il deputât
elet de Coalición
Canaria-Partido Nacionalista Canario.
Font:
El
País,
27/06/16;
Naiz:, 27/06/16; VilaWeb, 27/06/16
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn spa_Latn fur_Latn spa_Latn glg_Latn fur_Latn spa_Latn fur_Latn fur_Latn fur_Latn fur_Latn fur_Latn vec_Latn fur_Latn cat_Latn fur_Latn fur_Latn eus_Latn fur_Latn fur_Latn fur_Latn fur_Latn cat_Latn fur_Latn cat_Latn fur_Latn lim_Latn ron_Latn spa_Latn ron_Latn bos_Latn fur_Latn ast_Latn glg_Latn fra_Latn vec_Latn ast_Latn unk oci_Latn